Brčko-distriktet

Brčko-distriktet (bosnisk og kroatisk: Brčko distrikt, serbisk: Брчко дистрикт) er en føderal enhet nord i Bosnia-Hercegovina på grensen med Kroatia. Den er uavhengig av de to entitetene i landet, Føderasjonen Bosnia-Hercegovina og Republika Srpska, som distriktet deler i to. Distriktet består av byen Brčko med omland. Arealet er 208 km2. Brčko-distriktet har  innbyggere (2013).

 Status 
Brčko-distriktet ble etablert som følge av Dayton-avtalen, som gjorde slutt på krigen i Bosnia-Hercegovina. Avtalen delte landet etter etniske grenser, men partene ble ikke enige om hvilken del  Brčko skulle tilhøre. Partene godtok imidlertid  å akseptere utfallet av en voldgiftskommisjon og Brčko med omland ble etablert som en egen enhet under internasjonal administrasjon i påvente av utfallet. Formelt tilhørte distriktet begge entitetene. I 2007 bestemte voldgiftskommisjonen at Brčko-distriktet skal være en multietnisk og selvstyrt enhet, direkte underlagt Bosnia-Hercegovina.«History and Mandate of the OHR North/Brcko»   , Office of the High Representative. Det internasjonale overoppsynet med distriktet gjennom viserepresentanten i Den høye representant for Bosnia-Hercegovina endte i 2012.«International monitors to pull out of Bosnia's Brcko», Eubusiness, 23. mai 2012.

Distriktet styres av en folkevalgt forsamling på 31 medlemmer.«O Skupštini», Skupština Brčko Distrikta .

 Befolkning 
Før krigen i Bosnia-Hercegovina hadde  Brčko-distriktet en befolkning på . Bosnjakene utgjorde 44 %, mens 25,5 % var kroater, 20,7 % serbere og 9,8 tilhørte andre folkegrupper.Brcko: What Bosnia Could Be, International Crisis Group, Report No. 31, 1998, s. 2. Foreløpige tall fra folketellingen i 2013 viste at Brčko-distriktet hadde  innbyggere.''Popis 2013 BiH, Sarajevo: Agencija za statistiku BiH

 Referanser 

 Eksterne lenker 


Kategori:Undernasjonale områder i Bosnia-Hercegovina